Primarul Capitalei, Nicușor Dan, a prezentat miercuri seară un grafic cu sumele plătite în mandatul său pentru subvenționarea sistemului de termoficare.
„Acest grafic prezintă sumele anuale alocate pentru subvenția gigacaloriei în 12 ultimii ani. Principala problemă a sistemului de termoficare a fost subfinanțarea, iar acest lucru s-a reflectat în avariile tot mai dese. În acest mandat, am plătit sume mult mai mari pentru subveționarea sistemului de termoficare, iar acest lucru a permis Companiei Termoenergetica să deruleze investiții în modernizarea conductelor”, a precizat Nicușor Dan pe Facebook.